ב"ה

**כבוד לרבנים וכבוד לתפקידם- מה אם הרב אינו הת"ח הגדול?**

**Honoring People & Their Role-**

**What if the Rabbi isn't the Most Learned Person Around?**

**1. שבת דף נא ע"א**

אמר רב פפא, בא וראה כמה מחבבין זה את זה, דאילו ר' יוסי קיים, היה כפוף ויושב לפני רבי, דהא ר' ישמעאל בר' יוסי ממלא מקום אבותיו הוה [פרש"י: **ממלא מקום אבותיו - גדול כאביו.],** והיה כפוף ויושב לפני רבי [פרש"י: **מפני כבוד הנשיאות, ולא היה מורה לפניו, אף על פי שגדול הימנו.**], וקאמר כבר הורה זקן.

2. הראי"ה קוק, עין איה, שבת ד, יא

א. כשהמבט יוצא מעומק הנפש של גדולי ההנהגה שבאומה על כללות האומה, אז אין שום הכרעה ניכרת מצד מעמד היחיד, איך שיהיה לעצמו לפי ערכו, כ"א על **הרושם שהוא עושה על הכלל** כולו.

ב. ע"כ, מאין פנות מה שלפי עצמות ערכו של רבי ויקר נשיאותו היה ר' יוסי כפוף לפניו אם היה קיים, יודע היה רבי כמה גדול כבודו בערך גדולתו האמיתית בעיני הגוי כולו, עד שידע היטב להכריע שנתינת חק כבודו תכין לב האומה להשרשת כבודה של תורה, כפי אותו הערך של הפעולה שתעשה החומרא הפרטית, ועוד תעדיף עליה, באשר נובעת היא ממקור כבוד חכמים ויקרם.

ג. אמנם ההרגשה הכללית, להכריע את ערכם האמיתי של חכמים לפי אַמת מדת **רישומם** **בלבב האומה**, היא **בעצמה** נותנת הוד האהבה הפנימית בלבבם זה לזה. כי אין כאן **שום תחרות**, כ"א עבודה **משותפת** להועיל לכלל עם ד', ולרוממו בקדושת כבודה והדרה של תורת א-ל חי אשר בלבבם, בא וראה כמה מחבבין זה את זה.

ד. גם זה הוא האות, שהידיעה הפנימית שכ"א יֵדע ערכו של חבירו, היתה עמוקה, לא רק כפי ההסכמה החיצונית של ההמון, כ"א ע"פ עומק הערך שידע האחד את מעלת חבירו. והידיעה הפנימית שיסודה **האמת** והכרעת כח הקדושה הפנימית, היא פעלה את פעולתה בהליכות החיים הכלליים שה[ו]כרעו ע"פ חכמים.

ה. וכח **הנשיאות** היה מבוסס על יסודות כאלה, הקבועים על בסיס האמת וטהרת הלב היותר נעלה, וממילא גם המסקנות של הדיעות המכריעות להלכה יֵצאו ע"פ הצירוף של ההכרה הפנימית של ערכם הנעלה של חכמי האומה היותר עליונים מצד ערכם הפנימי, עד שמצא נכון רבינו הקדוש לבטל את הכרעת הנשיאות, עם כל גודל ערכה המוסכם, מפני חיבת איש כזה, שבחיצוניות המעמד היה כפוף ויושב לפניו אם היה קיים, וקאמר כבר הורה זקן.

**3. משנה מסכת ראש השנה פרק ב, ט -** שלח לו רבן גמליאל [לר' יהושע] גוזרני עליך שתבא אצלי במקלך ובמעותיך ביום הכפורים שחל להיות בחשבונך. הלך ומצאו רבי עקיבא מיצר אמר לו [ר"ע] יש לי ללמוד שכל מה שעשה רבן גמליאל עשוי שנאמר (ויקרא כ"ג) 'אלה מועדי ה' מקראי קודש אשר תקראו אותם', בין בזמנן בין שלא בזמנן אין לי מועדות אלא אלו. בא לו [ר' יהושע] אצל ר' דוסא בן הרכינס אמר לו אם באין אנו לדון אחר בית דינו של ר"ג **צריכין אנו לדון אחר כל בית דין** וב"ד שעמד מימות משה ועד עכשיו... נטל מקלו ומעותיו בידו והלך ליבנה אצל רבן גמליאל ביום שחל יום הכפורים להיות בחשבונו. עמד רבן גמליאל ונשקו על ראשו אמר לו בוא בשלום רבי ותלמידי רבי בחכמה ותלמידי שקבלת דברי.